“Bullet Train” Dianjak 2 Minggu Dari Tarikh Tayangan Asal
Sony Pictures telah menganjak tarikh tayangan filem aksi thriller arahan David Leitch, Bullet Train, dari 17 Julai ke 29 Julai. Bagaimanapun, tidak dipastikan tarikh tayangan baharu ini turut terpakai untuk tayangan di Malaysia.  “Acara filem asli, filem ini adalah aksi-thriller yang menyeronokkan,” menurut sinopsis. “Brad Pitt menghimpunkan barisan pelakon pembunuh upahan yang eklektik dan pelbagai – semuanya dengan objektif yang berkaitan namun bercanggah – berlatarbelakangkan perjalanan tanpa henti melalui Jepun zaman moden.” Bullet Train diarahkan oleh David Leitch (Deadpool 2) dari skrip yang ditulis oleh Zak Olkewicz (Fear Street), berdasarkan novel Jepun karya Isaka Kotaro bertajuk Maria Beetle. BACA: Brad Pitt Menentang Pembunuh Upahan Dalam Trailer “Bullet Train” Brad Pitt Menentang Pembunuh Upahan Dalam Trailer “Bullet Train” Brad Pitt Menentang Pembunuh Upahan Dalam Trailer “Bullet Train” Brad Pitt mengetuai barisan pelakon disamping Aaron Taylor-Johnson, Andrew Koji, Joey King, Brian Tyree Henry, Michael Shannon, Hiroyuki Sanada, Bad Bunny, Masi Oka, Zazie Beetz, Logan Lerman, Karen Fukuhara, dan Sandra Bullock. Bullet Train diterbitkan oleh Leitch dan Kelly McCormick melalui syarikat mereka 87North, bersama-sama dengan Antoine Fuqua dan Kat Samick. Penerbit eksekutif ialah Ryosuke Saegusa dan Yuma dari Kotaro, dengan eksekutif Brittany Morrissey menyelia projek ini untuk Sony Pictures.